Cristian Garma

Cristian Garma Antuñano (Castro Urdiales, 1982ko otsailaren 19a) traineru estropadetako patroia da. Kontxako bi Bandera eskuratu ditu besteak beste.

 Kirol ibilbidea 
Bere herriko taldeko harrobian sortu ondoren 2006 urtean Kontxako Bandera eskuratu zuen eta TKE Ligan bigarren egin zuen. 2008an Castro berriz nagusitu zen Kontxan eta baina patroi Iker Gimeno izan zuen. 2009an KAE Ligan ari zen Astillerora joan zen eta berarekin TKE Ligarako igoera lortzeaz gain Kantabriako txapelketa eskuratu zuen eta Espainiakoan brontzeko domina ere bai.

2012an Kaikuk fitxatu zuen eta urte honetan Kontxako Bandera berri bat, TKE Liga eta Euskadiko txapelketak irabazi zituen besteak beste. 2013an Asier Zurinagarekin txandakatu zuen txopa, Asierrek Bandera nagusiak jokatu zituelarik Kaikuren beste urte bikain batean. 2014an aukera bila Portugaletera jo zuen eta 2015ean bere herriko klubaren garai txarrenean etxera itzuli zen eta KAE 2 Ligan gidatu zuen taldea. 2016an Kaikuk hartu zuen berriz eta denboraldiko hirugarren trainerua izan zen, postu horiek eskuratu baitzituen Kontxa, Espainiako eta Euskadiko txapelketak eta TKE Ligan.

2017an Deustuk fitxatu zuen. 2019an TKE Ligara itzuli zen Santurtziko txopan. Hurrengo urtetan hainbat klubetan egon da.

 Taldeak 
 Taldea  Urteak Castro Urdiales  1993-2000 Zierbena  2001-2004 Castro Urdiales  2005-2008 Astillero  2009-2011 Kaiku  2012-2013 Portugalete  2014 Castreña  2015 Kaiku  2016 Deustu  2017-2018 Santurtzi  2019 Pedreña  2020-2021 Kaiku  2022 Santurtzi  2023 Getxo (Beteranoak)  2024- San Pedro  (2024)

 Palmaresa 
 Kontxako Bandera (3):
 Patrontzan (2): 2006, 2012
 Taldekide (1): 2008
 TKE Liga:
 Txapeldun (2): 2012, 2013
 Patroi onenaren saria (1): 2013
 KAE Liga (1): 2009
 Txapelketak:
 Espainiako Txapelketa (1): 2019
 Kantabriako Txapelketa (3): 2009, 2011, 2020
 Euskadiko Txapelketa (1): 2012

Kategoria:Traineru patroiak
Kategoria:Castro Urdialestarrak